Diari Oficial de la Generalitat Valenciana


Sumari del DOGV 7348, del 28-08-2014 (2014/7801)

RESOLUCIÓ de 31 de juliol de 2014, de la Direcció General d'Energia, per la qual s'atorga a Gas Natural Cegas, SA, autorització administrativa prèvia per a la construcció d'una xarxa de distribució de gas natural en el municipi de La Nucia, província d'Alacant, per a la seua gasificació, i s'aprova el seu projecte d'execució (CBREDE/2013/15/03).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7348

Data del DOGV
:   28-08-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/7801


Data del document
:   31-07-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 31 de juliol de 2014, de la Direcció General d'Energia, per la qual s'atorga a Gas Natural Cegas, SA, autorització administrativa prèvia per a la construcció d'una xarxa de distribució de gas natural en el municipi de La Nucia, província d'Alacant, per a la seua gasificació, i s'aprova el seu projecte d'execució (CBREDE/2013/15/03). [2014/7801]  
Antecedents de fet  
  
Amb data 10 d'octubre de 2013, Gas Natural Cegas, SA, a través de representant degudament acreditat, va presentar davant del Servici Territorial d'Energia d'Alacant un escrit en què sol·licitava:  
- autorització administrativa per a la construcció d'una xarxa de distribució de gas natural en el municipi de La Nucia, província d'Alacant, per a la seua gasificació, i  
- aprovació del projecte tècnic d'execució.  
Junt amb l'escrit de presentació d'estes peticions s'acompanyava la documentació següent:  
- Projecte tècnic, firmat per tècnic competent, acompanyat de declaració responsable d'este, subscrit el 28 d'octubre de 2013.  
- Separates tècniques per a l'obtenció del condicionat tècnic de:  
· Ajuntament de La Nucia  
· Servici Territorial de Medi Ambient d'Alacant  
· Servici Territorial de Carreteres d'Alacant  
· Confederació Hidrogràfica del Xúquer  
El procediment administratiu corresponent a esta sol·licitud ha sigut tramitat amb l'expedient de referència CBREDE/2013/15/03, incoat pel Servici Territorial d'Energia d'Alacant a este efecte.  
Per la seua relació amb la instal·lació sol·licitada, constituïxen antecedents que cal ressenyar els actes administratius següents:  
- Resolució de 26 de novembre de 2007, de la Direcció General d'Energia, per la qual s'atorga a Iberdrola Distribución de Gas, SAU, autorització administrativa per a la construcció de la xarxa de distribució de gas natural, amb destinació als mercats domesticocomercial i industrial, en el terme municipal de l'Alfàs del Pi, província d'Alacant (CBREDE/2004/5/03, CBREDE/2004/26/03 i CBREDE/2006/49/03).  
  
- Resolució de 5 de desembre de 2008, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi de La Nucia, en favor d'Iberdrola Distribución de Gas, SAU, (CBREDE/2005/23/03, CBREDE/2005/40/03 i CBREDE/2006/62/03)  
- Resolució de 29 de gener de 2009, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi de Polop, de la Marina, en favor d'Iberdrola Distribución de Gas, SAU, (CBREDE/2005/25/03, CBREDE/2005/39/03 i CBREDE/2006/71/03).  
- Resolució de 26 d'octubre de 2012, de la Direcció General d'Energia, per la qual s'atorga autorització administrativa per a la transmissió de titularitat a favor de Gas Natural Cegas, SA, de les instal·lacions de distribució de gas natural canalitzat, ubicades a la Comunitat Valenciana i en l'àmbit de les competències de la Generalitat, que figuren a nom d'Iberdrola Distribución de Gas, SAU, entre les quals es troba la relativa a la mencionada Resolució de 5 de desembre de 2008, per a la gasificació del municipi de La Nucia. (CBREDE/2012/19/03).  
  
La sol·licitud d'autorització administrativa de la instal·lació junt amb el projecte d'execució han sigut objecte d'informació pública durant el termini de vint dies en:  
- el Diari Oficial de la Comunitat Valenciana del 27 de novembre de 2013 (DOCV 7161),  
- el Butlletí Oficial de la Província d'Alacant del 9 de desembre de 2013 (BOPA núm. 233),  
- els diaris El Mundo i La Verdad, en la seua edició d'Alacant, del 20 de desembre de 2013.  
D'acord amb la documentació que hi ha en l'expedient no han sigut presentades al·legacions.  
Conforme al procediment reglamentàriament establit, a fi que en el termini de vint dies presentaren la seua conformitat o oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es va enviar separata d'este, referida a la part corresponent de la instal·lació, a les administracions, organismes i empreses de servici públic o d'interés general següents, els béns o drets dels quals a càrrec seu puguen ser afectats per esta el resultat que, en síntesi, es detalla:  
· Ajuntament de La Nucia. Es va sol·licitar informe amb data 7 de novembre de 2013, que es va reiterar novament amb data 7 de gener de 2014, i no consta pronunciament de l'Ajuntament a este efecte.  
  
· Servici Territorial de Medi Ambient d'Alacant. El 12 de desembre de 2013 va emetre un informe favorable condicionat, motivat per l'afecció a la via pecuària «Vereda de la Monja». L'informe es va traslladar al sol·licitant, que va manifestar la seua conformitat amb el condicionat expressat per mitjà d'un escrit del 14 de gener de 2014.  
· Servici Territorial de Carreteres d'Alacant. El 9 d'abril de 2014 va emetre un informe favorable condicionat, motivat per l'encreuament de les instal·lacions de distribució amb la CV-70 i la CV-715. L'informe es va traslladar al sol·licitant, que va manifestar la seua conformitat amb el condicionat expressat per mitjà d'un escrit del 30 d'abril de 2014.  
· Confederació Hidrogràfica del Xúquer. El 16 de desembre de 2013 va emetre un informe en què s'indica la necessitat de sol·licitar l'autorització corresponent, en el cas que l'actuació afecte el domini públic hidràulic i/o la zona de policia de llit públic. L'informe es va traslladar al sol·licitant, que va manifestar la seua conformitat amb este per mitjà d'un escrit del 14 de gener de 2014.  
Les instal·lacions l'autorització de les quals se sol·licita constituïxen instal·lacions de distribució de gas natural.  
El sol·licitant, Gas Natural Cegas, SA, està inscrit amb en el número 7 en el Registre administratiu de distribuïdors de combustibles gasosos per canalització del Ministeri d'Indústria, Energia i Turisme.  
  
La finalitat que es perseguix amb la construcció de les instal·lacions és dotar d'infraestructura gasista el municipi de La Nucia, per a poder realitzar el subministrament de gas natural i així satisfer les necessitats domèstiques i comercials de la zona, segons la sol·licitud i documentació presentades.  
El punt de connexió de les instal·lacions sol·licitades per l'empresa peticionària es troba:  
· La zona de la xarxa de distribució de subministrament al nucli urbà es connectarà a l'oest de la xarxa prevista de distribució de gas natural, en el terme municipal de Polop. A partir del dit punt de connexió, la xarxa discorrerà pel carrer Rotes, fins a arribar a la intersecció del dit carrer amb el carrer de l'Ermita, on s'instal·larà una estació de regulació i mesura ERM MOP 4/ MOP 0,4 bar.  
· Per a la zona de la xarxa de distribució de subministrament a les urbanitzacions Sant Rafael, Venta de l'Aire, Nou Espai, Patrax, Valle, Montebello, Entre Pins i Pino Horizonte, es connectarà a l'est de la xarxa prevista de distribució de gas natural, en el terme municipal de l'Alfàs del Pi.  
En el projecte consta delimitada la zona geogràfica per a la qual se sol·licita autorització administrativa (plànols 3 i 4 del «Projecte d'autorització administrativa i aprovació d'execució de l'antena de subministrament amb MOP4 i la xarxa de distribució de gas natural en el terme municipal de La Nucia - Pla d'autorització administrativa», annexos a esta resolució).  
Consta en l'expedient informe favorable del Servici Territorial d'Energia d'Alacant, òrgan encarregat de la instrucció de l'expedient, i proposta de resolució del Servici d'Energia i de la Subdirecció General d'Energia i Mines adscrites a este centre directiu.  
  
Fonaments de dret  
  
La instrucció i resolució del present procediment administratiu correspon a la Generalitat, ja que la instal·lació objecte d'este es troba radicada íntegrament en territori de la Comunitat Valenciana i no s'enquadra en les previstes que són competència de l'Administració General de l'Estat d'acord amb l'article 3.2.c de la Llei 34/1998, de 7 d'octubre, del Sector d'Hidrocarburs.  
D'acord amb el que disposa l'article 2.1.d de l'Orde de 9 de febrer de 2001, de la Conselleria d'Indústria i Comerç, concordant amb l'article 18 del Decret 193/2013, de 20 de desembre, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, correspon a la Direcció General d'Energia d'este departament la resolució del present procediment.  
  
D'acord amb el que disposa l'article 55.1.b de la Llei 34/1998, de 7 d'octubre, del Sector d'Hidrocarburs, les instal·lacions de distribució de gas natural requerixen autorització administrativa prèvia.  
D'acord amb l'article 70.1 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural les instal·lacions de distribució de gas natural, la seua construcció o establiment requerix aprovació del projecte d'execució o detall d'estes.  
Els sol·licitants d'autoritzacions d'instal·lacions de distribució de gas natural han de posseir els requisits establits per a l'exercici de l'activitat de distribució en el capítol II del títol II del Reial Decret 1434/2002, de 27 de desembre.  
Els sol·licitants d'autoritzacions per a instal·lacions de gas hauran d'acreditar prou el compliment dels requisits establits en l'article 73.3 de la Llei 34/1998, de 7 d'octubre, del Sector d'Hidrocarburs.  
  
D'acord amb l'article 73.5 de la Llei 34/1998 i l'article 81.7 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, les autoritzacions d'instal·lacions de distribució han de contindre tots els requisits que hagen de ser observats en la seua construcció i explotació, la delimitació de la zona en què s'ha de prestar el subministrament, els compromisos d'expansió de la xarxa en la dita zona que ha d'assumir l'empresa sol·licitant i el termini per a l'execució de les instal·lacions esmentades i la seua caracterització.  
Vist el que disposa el capítol V, «Distribució de combustibles gasosos per canalització», del títol IV, «Ordenació del subministrament de gasos combustibles per canalització», de la Llei 34/1998, de 7 d'octubre, del Sector d'Hidrocarburs, i el capítol II, «Autoritzacions per a la construcció, ampliació, modificació i explotació d'instal·lacions», del títol IV, «Procediments d'autorització de les instal·lacions d'emmagatzematge, regasificació, transport i distribució», del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, este últim per ser dret supletori a la Comunitat Valenciana perquè no té regulació autonòmica en matèria de procediment d'autorització d'instal·lacions de distribució de gas natural canalitzat.  
En consideració d'això, complits els requisits i els procediments legals i reglamentaris establits en la legislació vigent aplicables, resolc:  
  
   
Primer  
Atorgar a Gas Natural Cegas, SA, autorització administrativa prèvia per a la construcció d'una xarxa de distribució de gas natural canalitzat en el municipi de La Nucia, província d'Alacant, per a la seua gasificació, les característiques principals de la qual són:  
  
CARACTERÍSTIQUES GENERALS  
Tipus de gas a distribuir Gas natural (segona família), amb els requisits mínims de qualitat vigents en cada moment.  
Municipi afectat La Nucia  
1. ESTACIÓ DE REGULACIÓ I MESURA (ERM)  
Identificació de l'ERM MOP 4/ MOP 0,4 bar model Q-1000-D  
Ubicació Intersecció del carrer Rotes amb el carrer de l'Ermita  
Punt de connexió Xarxa MOP 4 prevista de distribució de gas natural, en el terme municipal de Polop  
Tipus d'instal·lació ERM  
Grandària (tipus G) G 1,5  
Q nominal m³(n)/h 1000  
Pressió d'entrada màxima / mínima (bar) 4 / 1  
Pressió d'eixida màxima / mínima (bar) 0,4 / 0,05  
Diàmetre línies entrada/eixida (") 4/ 6  
Sistema de   
alfament No  
Equipament   
telemàtic Telecontrol  
Nombre de línies Dos línies completes de regulació, capaces de subministrar cada una el 100 % del seu cabal de   
disseny  
Tipologia i dimensions Mòdul soterrat de formigó armat 2,84 x 1,30 x 1,38 metres  
2. XARXA DE DISTRIBUCIÓ  
Punts de connexió inicial i final ·La zona de la xarxa distribució de subministrament al nucli urbà es connectarà a l'oest de la xarxa MOP 4 prevista de distribució de gas natural, en el terme municipal de Polop.  
· Per a la zona de la xarxa de distribució de subministrament a les urbanitzacions Sant Rafael, Venta de l'Aire, Nou Espai, Patrax, Valle, Montebello, Entre Pins i Pino Horizonte, es connectarà a l'est de la xarxa prevista de distribució de gas natural MOP 0,4, en el terme municipal de l'Alfàs del Pi.  
Tot això segons els plànols número 3 i 4, «Projecte d'autorització administrativa i aprovació d'execució de l'antena de subministrament amb MOP4 i la xarxa de distribució de gas natural en el terme municipal de La Nucia - Pla d'autorització administrativa» annexos a esta resolució.  
Longitud i diàmetre nominal La xarxa autoritzada tindrà una longitud total de 7.240 metres, segons el detall següent:  
- Antena MOP 4 bar.  
  
Longitud total (m) Diàmetre (mm)  
 1.694 200  
  
  
- Canonades MOP 0,4 bar.  
  
Longitud total (m) Diàmetre (mm)  
 383 160  
 4.473 110  
 690 90  
  
Zona geogràfica autoritzada Nucli urbà de La Nucia i les urbanitzacions de sòl urbà consolidat, emmarcat dins dels límits següents:  
- Nucli urbà de La Nucia:  
Límit nord: carretera CV-715  
Límit sud: riu Sec  
Límit est: el Barranquet  
Límit oest: TM de Polop  
- Urbanitzacions:  
Límit nord: riu Sec  
Límit sud: barranc Fondo  
Límit est: TM de l'Alfàs del Pi  
Límit oest: urb. Panorama  
Tot això segons els plànols número 3 i 4, «Projecte d'autorització administrativa i aprovació d'execució de l'antena de subministrament amb MOP4 i la xarxa de distribució de gas natural en el terme municipal de La Nucia - Pla d'autorització administrativa, annexos a esta resolució.  
  
En l'àrea geogràfica autoritzada l'empresa peticionària estarà obligada a realitzar en els terminis i condicions establits normativament les connexions i l'alta de nous consumidors o l'ampliació dels existents que se'ls plantegen, sense perjuí dels règims d'autorització i econòmics que siguen aplicables a les dites connexions i altes.  
Compromisos d'expansió de la xarxa autoritzada L'execució del projecte d'implantació del subministrament de gas natural es realitzarà en dos fases, que es desenrotllaran en 18 mesos segons els plànols número 3 i 4, «Projecte d'autorització administrativa i aprovació d'execució de l'antena de subministrament amb MOP4 i la xarxa de distribució de gas natural en el terme municipal de La Nucia - Pla d'autorització administrativa», annexos a esta resolució i detall següent:  
  
Fase Termini Zona  
1a 8 mesos Nucli urbà (Pla 3)  
2a 10 mesos Urbanitzacions Sant Rafael, Venta de l'Aire, Nou Espai, Patrax, Valle, Montebello, Entre Pins i Pino Horizonte (Pla 4)  
  
  
  
Traçat Zona de la xarxa distribució de subministrament al nucli urbà: a partir del punt de connexió la xarxa discorrerà pel carrer Rotes, fins a arribar a la intersecció amb el carrer de l'Ermita, on s'instal·larà una estació de regulació i mesura ERM MOP 4/ MOP 0,4 bar. L'antena en MOP 4 bar continuarà cap al polígon industrial de l'Alberca.  
  
Zona de la xarxa de distribució de subministrament a les urbanitzacions: a partir del punt de connexió partirà un eix principal amb MOP 0,4 que posteriorment es dividirà en diferents ramals de menor diàmetre.  
  
Tot això segons els plànols número 8 i 9, «Projecte d'autorització administrativa i aprovació d'execució de l'antena de subministrament MOP4 i la xarxa de distribució de gas natural en el TM de La Nucia - Pla de traçat xarxa de distribució».  
Tipus constructiu Canalització soterrada en rasa  
Pressió màx. operació MOP (bar) ·Pressió màxima d'operació (MOP): 4 bar i 0,4 bar  
· Pressió temporal d'operació (TOP): 6 bar i 0,6 bar  
· Pressió màxima en cas d'incident (MIP): 7 bar i 0,75 bar  
· Pressió prova estanquitat (STP) o conjunta resistència i estanquitat (CTP): > 7 bar i > 1 bar  
Pressió de garantia (bar) La pressió mínima que cal garantir en els diferents punts de la xarxa és de 0,050 bar en els trams amb MOP 0,4 bar (segons l'article 65.2 del Reial Decret 1434/2002)  
Material Polietilé PE100  
Grossària SDR (diàmetre/grossària): 17,6  
Elements auxiliars Vàlvules de sectorització, sistemes de telecontrol i resta d'accessoris necessaris per a la correcta funcionalitat de la xarxa  
  
  
El pressupost final segons el projecte presentat ascendix a quatre-cents trenta-quatre mil huit-cents huitanta-un euros amb quaranta-cinc cèntims d'euro (434.881,45 ?).  
La present autorització administrativa s'atorga a l'empara del que disposa la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de huit mil sis-cents noranta-set euros amb seixanta-tres cèntims d'euro (8.697,63 ?), import del dos per cent (2 %) del pressupost total de les instal·lacions afectades que figuren en la present resolució, per a garantir el compliment de les seues obligacions, conforme assenyala l'article 82 del Reial Decret 1434/2002, de 27 de desembre.  
Esta fiança es constituirà a favor d'esta Direcció General d'Energia en la Tresoreria del Servici Territorial d'Alacant de la Conselleria d'Hisenda i Administració Pública, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances.  
Una vegada constituïda la fiança, abans del termini d'un mes des de la notificació de la present resolució, el titular haurà de presentar en el Servici Territorial d'Energia d'Alacant la carta de pagament-resguard emesa per l'esmentada Tresoreria, com a acreditació del compliment de l'obligació esmentada.  
La fiança serà tornada al titular de la present autorització, amb sol·licitud prèvia, una vegada que davant del Servici Territorial d'Energia d'Alacant l'interessat justifique el compliment de les obligacions derivades de la present autorització i el servici territorial formalitze l'acta de posada en marxa de les instal·lacions a què es referix la present resolució.  
2. El titular de la present autorització complirà les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, i la resta de l'ordenament jurídic aplicable a l'exercici d'esta activitat vigent en cada moment. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, així com d'acord amb les previsions arreplegades en els plans anuals d'ampliació de les xarxes de distribució que li siguen autoritzats, sense perjuí del que resulte de l'aplicació del règim reglamentàriament establit per a les connexions.  
  
3. El titular de la present autorització gaudirà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs, i l'article 10 del Reial Decret 1434/2002, de 27 de desembre.  
4. La present autorització en cap cas concedirà al seu titular drets exclusius d'ús, i s'atorga sense perjuí de tercers, deixant a part els drets particulars, i sense perjuí, i independentment, de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
5. Serà causa de revocació de la present autorització l'incompliment de les condicions que s'hi expressen, la variació substancial de les característiques descrites en la documentació presentada i que ha determinat el seu atorgament o altres causes previstes en l'ordenament jurídic.  
6. El titular de la present autorització comunicarà anualment a la Direcció General d'Energia un resum de la base de dades dels consumidors connectats a les instal·lacions autoritzades en la present resolució, segons el que disposa l'incís l de l'apartat 3 de l'article 10 del Reial Decret 1434/2002, de 27 de desembre, en la qual s'especificarà el nombre d'altes i baixes, si és el cas, realitzades en l'últim any.  
  
  
Segon  
Aprovar el projecte tècnic d'execució per a la construcció de les instal·lacions corresponents a la xarxa de distribució de gas natural canalitzat descrites en el punt primer d'esta resolució, redactat per tècnic titulat competent, segons la declaració responsable d'este del 28 d'octubre de 2013, habilitant el titular de la present resolució a la construcció de la instal·lació interessada, d'acord amb les condicions que a continuació es relacionen:  
1. La instal·lació de gas natural haurà d'executar-se segons el projecte presentat i amb els condicionats tècnics establits per les administracions, organismes i empreses de servici públic o d'interés general afectats per la present instal·lació i que han sigut acceptats pel seu titular. En cas que calga introduir modificacions respecte de la documentació presentada i aprovada, el titular de la present resolució haurà de sol·licitar prèviament a esta direcció general l'aprovació corresponent.  
  
2. La instal·lació a executar complirà, en tot cas, el que establix el Reial Decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, i en especial, la seua Instrucció Tècnica Complementària ITC-ICG 01 «Instal·lacions de distribució de combustibles gasosos per canalització», així com les disposicions i normes tècniques que li siguen aplicables. Així mateix, la construcció de les instal·lacions aprovades pel present acte administratiu hauran d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria, i el seu desplegament reglamentari. Estes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.  
3. El termini d'execució de les obres serà de 18 mesos, conforme al desenrotllament temporal autoritzat en el punt primer de la present resolució, a comptar a partir de la data en què es notifique esta resolució. No obstant això, amb anterioritat a la finalització del termini de cada una de les fases arreplegades en l'autorització administrativa, Gas Natural Cegas, SA, podrà sol·licitar una ampliació concreta d'estos per mitjà de sol·licitud motivada davant d'esta Direcció General d'Energia, acompanyant a este efecte la documentació justificativa de la demora i del cronograma de treballs previstos per al nou termini sol·licitat de la fase corresponent.  
4. El titular de la present resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
5. Personal tècnic en la matèria adscrit a esta Direcció General o al Servici Territorial d'Energia corresponent podran realitzar les comprovacions i les proves que consideren necessàries durant les obres i quan finalitzen estes en relació amb l'adequació d'esta a la documentació tècnica presentada i al compliment de la legislació vigent i de les condicions d'esta resolució. A este efecte, el titular de la present resolució haurà de comunicar amb l'adequada antelació al Servici Territorial d'Energia corresponent l'inici de les obres.  
Així mateix, el titular de la present resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a esta Direcció General com al Servici Territorial d'Energia corresponent.  
6. Finalitzades les obres de construcció de cada una de les fases i realitzades les proves corresponents, el titular de la present resolució sol·licitarà l'autorització d'explotació de la fase corresponent (o acta de posada en marxa) prevista en l'article 85 del Reial Decret 1434/2002, de 27 de desembre. A esta comunicació s'adjuntarà un certificat de direcció i final d'obra, subscrit per persona facultativa competent, en què conste que la instal·lació s'ha realitzat d'acord amb la normativa i les especificacions previstes en el projecte d'execució aprovat, així com amb les prescripcions de la reglamentació tècnica i de seguretat aplicable a les instal·lacions objecte del projecte. Quan el certificat de direcció i final d'obra mencionat no estiga visat pel col·legi professional corresponent, s'acompanyarà de l'oportuna declaració responsable conforme a allò que indica la Resolució de 22 d'octubre de 2010, de la Direcció General d'Energia, publicada en el DOCV núm. 6389, de 3 de novembre de 2010.  
7. Una vegada atorgada l'autorització d'explotació d'una fase (o acta de posada en marxa), incloses les possibles autoritzacions parcials, de la instal·lació interessada en el present procediment, en el termini màxim de 10 dies, el Servici Territorial d'Energia d'Alacant ho comunicarà a esta direcció general.  
8. Esta direcció general, amb el tràmit previ del procediment oportú, deixarà sense efecte la present aprovació en qualsevol moment en què observe l'incompliment o inobservança de les condicions que s'hi imposen.  
  
Tercer  
Ordenar:  
- La publicació de la present resolució en el Diari Oficial de la Comunitat Valenciana i en el Butlletí Oficial de la Província d'Alacant.  
  
- La notificació de la present resolució a Gas Natural Cegas, SA, a totes les administracions o organismes públics i empreses de servicis públics o servicis d'interés general que han intervingut, o pogut intervindre, en el procediment d'autorització, les que han emés, o van haver d'emetre, condicionat tècnic al projecte d'execució.  
Tot això de conformitat amb el que disposa l'article 81.5 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Se significa que la mencionada publicació es realitzarà, a més, als efectes de notificació de la present resolució als interessats que siguen desconeguts, s'ignore el lloc o domicili de la notificació d'estos o el mitjà que permeta tindre constància de la seua recepció per aquells o els seus representants, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Contra esta resolució, que no posa fi a la via administrativa, pot interposar-se recurs d'alçada davant de la Secretaria Autonòmica d'Indústria i Energia, en el termini d'un mes, comptat a partir de l'endemà d'aquell en què tinga lloc la seua notificació, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
  
València, 31 de juliol de 2014.- El director general d'Energia: Antonio Cejalvo Lapeña.  
  
  
ANNEX  
  
- Pla núm. 3 «Projecte d'autorització administrativa i aprovació d'execució de l'antena de subministrament amb MOP4 i la xarxa de distribució de gas natural en el terme municipal de La Nucia - Pla d'autorització administrativa»  
- Pla núm. 4 «Projecte d'autorització administrativa i aprovació d'execució de l'antena de subministrament amb MOP4 i la xarxa de distribució de gas natural en el terme municipal de La Nucia - Pla d'autorització administrativa».  
  
Accessibles en el lloc d'Internet ?http://www.indi.gva.es/portal/opencms/es/energia/-